Universiti Islam Selangor

Universiti Islam Selangor (UIS) merupakan sebuah universiti Islam milik penuh Majlis Agama Islam Selangor (MAIS) yang ditubuhkan di bawah Akta IPTS 1996. Universiti ini ditubuhkan secara rasmi pada 15 Februari 1995 sebagai Kolej Islam Selangor Darul Ehsan (KISDAR) dan dinaik taraf sebagai kolej universiti dengan nama Kolej Universiti Islam Antarabangsa Selangor (KUIS) pada 31 Disember 2004. Pada 14 Oktober 2022, KUIS secara rasminya dinaik taraf sebagai universiti. 

Universiti ini berperanan memartabatkan pendidikan Islam di negeri Selangor sebagai kesinambungan sistem pendidikan agama yang diasaskan Jabatan Agama Islam Selangor (JAIS). Penubuhan universiti ini membuktikan komitmen kerajaan negeri Selangor dalam membangunkan agenda pendidikan dan kecemerlangan ilmu. 

Objektif awal penubuhan UIS adalah untuk melahirkan lebih ramai tenaga profesional Islam yang mampu memimpin masyarakat serta membangunkan dan mengembangkan ilmu pengetahuan Islam. Selain itu, UIS juga berperanan menyediakan alternatif untuk melanjutkan pengajian ke peringkat yang lebih tinggi.

Sejarah 

KISDAR mula ditubuhkan pada 15 Februari 1995 dan memulakan operasinya di bangunan sementara di bekas Sekolah Agama Menengah Tengku Ampuan Jemaah (SAMTAJ), Shah Alam. Ketika penubuhannya, kolej ini menawarkan beberapa program pengajian seperti program Diploma Pengajian Islam dengan Pendidikan dan beberapa pengkhususan lain seperti Dakwah, Usuluddin, Syariah dan Al-Quran dan Al-Sunnah. Kerajaan negeri Selangor memberikan komitmen dan sokongan padu kepada agenda pembangunan pendidikan KISDAR melalui peruntukan sejumlah dana dan sebidang tanah seluas 104 ekar bagi tujuan pembinaan kampus tetap di Bandar Seri Putra, Bangi. 

Pada Jun 2000, KISDAR kemudiannya memindahkan seluruh operasinya ke kampus baru di Bandar Seri Putra, dan pada 25 Mei 2002, kampus induk KISDAR telah dirasmikan oleh DYMM Sultan Sharafuddin Idris Shah, Sultan Selangor. 

Pada 22 Oktober 2004, KISDAR secara rasmi telah dipelawa untuk dinaik taraf sebagai sebuah kolej universiti, dan pada 31 Disember 2004, KISDAR secara rasmi dinaik taraf sebagai Kolej Universiti Islam Antarabangsa Selangor (KUIS). Ini sekaligus membolehkan KUIS menawarkan program-progran ijazah dwi-pengkhususan. 

Selaras dengan tuntutan pasaran pekerjaan semasa dan perkembangan ilmu dalam bidang sains dan teknologi, KUIS menawarkan pelbagai bidang pengajian di peringkat Asasi, Diploma, Ijazah Sarjana Muda, Sarjana, dan Doktor Falsafah yang telah memenuhi perakuan Agensi Kelayakan Malaysia (MQA) Kesemua bidang pengajian ini menekankan kepada prinsip dan falsafah kesepaduan ilmu. Ini meliputi disiplin ilmu-ilmu pengajian Islam di samping ilmu-ilmu moden seperti pengajian perniagaan, perbankan Islam, pendidikan, komunikasi, dan teknologi maklumat. 

Pada 14 Oktober 2022, Sultan Sharafuddin Idris Shah berkenan menerima mengadap Ketua Setiausaha Kementerian Pengajian Tinggi (KPT), YBhg. Dato' Seri Abdul Razak Jaafar bagi mempersembahkan watikah rasmi naik taraf KUIS sebagai Universiti Islam Selangor (UIS) di Istana Bukit Kayangan, Shah Alam.

Moto, Visi, Misi, Falsafah & Matlamat 
Moto
Peneraju Tradisi Ilmu

Visi
Memartabatkan KUIS sebagai sebuah Institusi Pengajian Tinggi Islam bertaraf dunia yang mendapat keredhaan Allah.

Misi
Bertekad ke arah mencapai kecemerlangan pengurusan, akademik dan sahsiah pelajar melalui penggunaan teknologi terkini dan perkhidmatan berkualiti berteraskan Al-Quran dan Al-Sunnah.

Falsafah
Kesepaduan antara ilmu, iman dan amal menjadi dasar ke arah melahirkan insan yang bertaqwa dan berketerampilan untuk menyumbang kepada kesejahteraan diri, masyarakat dan negara.

Matlamat
Membentuk dan mendidik generasi ummah agar menjadi insan soleh melalui dasar pendidikan yang berteraskan ilmu naqli (revealed knowledge) dan ilmu aqli (acquired knowledge) yang berpaksikan tauhid untuk melahirkan generasi profesional yang seimbang bagi menghadapi cabaran zaman.

Pentadbiran

Lembaga Pengarah
YB DATO’ HAJI HARIS BIN KASIM
Setiausaha Kerajaan Negeri Selangor
(Pengerusi)

YAD TAN SRI DATO' SERI ABDUL AZIZ BIN MOHD YUSOF
Pengerusi Majlis Agama Islam Selangor
(Timbalan Pengerusi)

YAD DATO' SETIA SALEHUDDIN BIN SAIDIN
Peguambela & Peguamcara Salehuddin Saidin & Associates

PROFESOR DATO’ DR. MUJAINI BIN TARIMIN
Pensyarah Fakulti Pendidikan & Sains Sosial, UNISEL

NORZAIHAN BINTI MOHD ZAIN
Pengarah Kewangan MAIS

PROFESOR MADYA DATO' DR. MOHD FARID RAVI BIN ABDULLAH
Rektor / Ketua Eksekutif KUIS

Pengurusan
Rektor : Prof. Madya Dato' Dr. Mohd Farid Ravi Bin Abdullah

Timbalan Rektor Akademik & Antarabangsa : Prof. Madya Dr. Zetty Nurzuliana Binti Rashed

Timbalan Rektor Hal Ehwal Pelajar & Alumni : Dr. Abdul Razif Bin Zaini

Timbalan Rektor Penyelidikan, Industri & Jaringan Komuniti : Prof. Madya Dr. Mokmin Bin Basri

Pendaftar : En. Zulhizzam Bin Hamzah

Bendahari : Pn. Nor Hafizin Binti Abdul Wahab

Penasihat Undang-Undang : Pn. Rohaiza Binti Mat Noh

Ketua Pustakawan : Hajah Noorlia Binti Ramli

Program Pengajian 
Bersandarkan misi dan visi yang jelas, KUIS terus mengorak langkah ke hadapan mendepani pelbagai cabaran dan perubahan. Falsafah kesepaduan ilmu yang didukung adalah sejajar dengan hasrat kerajaan untuk membangunkan modal insan yang boleh memajukan negara di masa hadapan.

Selaras dengan itu, KUIS telah menawarkan program pengajian ke 5 peringkat.
 Program Asasi
 Program Diploma
 Program Sarjana Muda
 Program Sarjana
 Program Doktor Falsafah
5 jenis program Asasi,  jenis program Diploma,  jenis program Sarjana Muda,  jenis program Ijazah Sarjana,  program Doktor Falsafah yang merangkumi bidang Ilmu Pengajian Islam, Perniagaan, Perakaunan, Perbankan Islam, Pengurusan Sumber Manusia, Informasi dan Teknologi, Multimedia, Penyiaran, Komunikasi, Pendidikan, Pengajian Islam dan Bahasa.

Fakulti

Fakulti Pengajian Peradaban Islam
Fakulti Pengajian Peradaban Islam merupakan sebuah Fakulti terawal (sejak tahun 1995) di KUIS yang menumpukan kepada penawaran perkhidmatan pendidikan khasnya dalam bidang Pendidikan Islam. Fakulti Pengajian Peradaban Islam bertekad untuk melahirkan graduan yang kompeten bukan sahaja daripada aspek keilmuan tetapi juga akhlak dan kemahiran bagi mencapai matlamat mardhatillah. Bermula dengan Sekolah Pengajian Islam (SPI), kini Fakulti Pengajian Peradaban Islam telah melahirkan ramai graduan dan cendekiawan yang tidak kurang hebatnya di peringkat domestik dan antarabangsa bagi meneruskan bidang industri pendidikan di Malaysia khususnya di Selangor.

Pada masa kini Fakulti Pengajian Peradaban Islam menawarkan program Diploma, program Sarjana Muda, program Sarjana & program Doktor Falsafah. Pendekatan yang dilakukan masih meneruskan kursus integrasi ilmu antara ilmu-ilmu asas Pengajian Islam dan bidang-bidang profesional seperti Multimedia, Komunikasi dan Pengurusan Sumber Insan.

Mempunyai 4 buah jabatan, iaitu Jabatan Dakwah & Usuluddin, Jabatan Al-Quran & Al-Sunnah, Jabatan Tahfiz Al-Quran & Al-Qiraat, Jabatan Pengajian Bahasa & Linguistik Arab.

Program yang ditawarkan
 Diploma Pengajian Bahasa Al-Quran
 Diploma Akidah dan Pemikiran Islam
 Diploma Al-Quran dan As-Sunnah
 Diploma Dakwah
 Diploma Tahfiz Al-Quran dan Al-Qiraat
 Sarjana Muda Al-Quran dan Al-Sunnah dengan Komunikasi (Kepujian)
 Sarjana Muda Usuluddin dengan Multimedia (Kepujian)
 Sarjana Muda Al-Quran dan Al-Qiraat (Kepujian)
 Sarjana Muda Dakwah dengan Pengurusan Sumber Insan (Kepujian)
 Sarjana Muda Pengajian Islam (Bahasa Arab dengan Multimedia) (Kepujian)
 Sarjana Muda Pengajian Bahasa Al-Quran (Kepujian)
 Sarjana Muda Pengajian Islam (Bahasa Arab Terjemahan) (Kepujian)
 Sarjana Usuluddin & Pemikiran Islam
 Sarjana Usuluddin (Perbandingan Agama)
 Sarjana Pengajian Al-Hadis
 Sarjana Pengajian Al-Quran
 Sarjana Pengajian Ilmu Qiraat
 Sarjana Dakwah & Pembangunan Komuniti
 Sarjana Bahasa Arab untuk Tujuan Khusus
 Doktor Falsafah (Islamiyyat)
 Doktor Falsafah (Pengajian Bahasa Arab)

Fakulti Pengurusan & Muamalah
Fakulti Pengurusan dan Muamalah ini menyediakan tenaga kerja Muslim yang profesional dalam bidang-bidang yang berkaitan seperti perbankan, perakaunan, ekonomi, pengurusan perniagaan dan pengurusan sumber manusia. Graduan fakulti ini diharapkan mampu memimpin masyarakat dalam pelbagai bidang pekerjaan berlandaskan prinsip dan ajaran Al-Quran.

Kursus-kursus yang ditawarkan adalah bertujuan untuk meluaskan pengetahuan tentang Pengurusan Perniagaan mengikut perspektif Islam seperti Perbankan Islam, Insurans Islam, Etika Perniagaan Islam bersesuaian dengan dasar penerapan Islam yang diterapkan oleh kerajaan di kalangan kakitangan awam dan swasta. Pelajar akan didedahkan kepada prinsip-prinsip Islam yang berkaitan asas Pengurusan Perniagaan termasuk konsep Islam sebagai Ad-din, sumber-sumber hukum, asas muamalat, ekonomi Islam, riba, akad, zakat perniagaan, etika perniagaan Islam, prinsip-prinsip pengurusan dan kewangan Islam.

Mempunyai 3 buah jabatan iaitu Jabatan Perakaunan & Kewangan, Jabatan Ekonomi & Pengurusan, Jabatan Bahasa Inggeris & Komunikasi

Program yang ditawarkan
 Diploma Perakaunan
 Diploma Pengurusan Perniagaan
 Diploma Perbankan Islam
 Diploma Pengurusan Sumber Manusia
 Diploma Komunikasi
 Diploma Pengajian Bahasa Inggeris
 Sarjana Muda Pentadbiran Perniagaan dengan E-Dagang (Kepujian)
 Sarjana Muda Pengurusan Sumber Insan (Kepujian)
 Sarjana Muda Ekonomi dan Kewangan (Kepujian)
 Sarjana Muda Perakaunan (Kepujian)
 Sarjana Muda Kewangan Islam (Perbankan) (Kepujian) 
 Sarjana Muda Komunikasi (Penyiaran) (Kepujian)
 Sarjana Muda Pengurusan (Industri Halal) (Kepujian)
 Sarjana Muda Bahasa Inggeris dengan Komunikasi Koporat (Kepujian)
 Sarjana Pentadbiran Perniagaan (Muamalah)
 Sarjana Pengurusan Sumber Manusia
 Sarjana Ekonomi
 Sarjana Kewangan Islam
 Sarjana Perakaunan
 Sarjana Komunikasi
 Doktor Falsafah (Pengurusan)
 Doktor Falsafah (Perakaunan)

Fakulti Sains & Teknologi Maklumat
Fakulti Sains & Teknologi Maklumat ini diperkenalkan bagi menyediakan tenaga mahir dalam bidang komunikasi dan teknologi maklumat (ICT). Kurikulum fakulti ini digubal dengan memberi penumpuan kepada teras dalam teknologi maklumat dan bidang sokongan yang membantu proses pembinaan kemahiran pelajar dalam hubungan kemanusiaan dan organisasi.

Mempunyai 2 buah jabatan, iaitu Jabatan IT & Multimedia, Jabatan Sains Komputer.

Program yang ditawarkan
 Diploma Multimedia
 Diploma Sains Komputer
 Sarjana Muda Multimedia Kreatif (Media Interaktif) (Kepujian)
 Sarjana Muda Teknologi Maklumat (Teknologi Rangkaian) (Kepujian)
 Sarjana Muda Multimedia Kreatif (Rekabentuk Digital) (Kepujian)
 Sarjana Muda Sistem Maklumat (Kepujian)
 Sarjana Teknologi Maklumat
 Sarjana Sains (Multimedia Kreatif)
 Doktor Falsafah (Teknologi Maklumat)

Fakulti Pendidikan
Fakulti Pendidikan ini ditubuhkan bagi memartabatkan profesion pendidikan dengan melahirkan para pendidik yang berketerampilan, berasaskan budaya ilmu, teknologi dan beretika selari dengan nilai-nilai Islam bagi mendapatkan keredaan Allah. Ini juga selaras dengan misi fakulti iaitu melahirkan para pendidik yang berinovatif dan celik teknologi seiring dengan keperluan semasa, melahirkan para pendidik yang berupaya mengaplikasikan teori-teori pendidikan dalam pengajaran dan pembelajaran serta mengamalkan pembelajaran sepanjang hayat, dan melahirkan para pendidik yang dapat melaksanakan tugas berpandukan etika kerja yang cemerlang dan mampu berdaya saing.

Mempunyai 2 buah jabatan, iaitu Jabatan Pengurusan Pendidikan & Bahasa, Jabatan Asas Kemanusiaan & Perkaedahan.

Program yang ditawarkan
 Diploma Perguruan ( Pengajaran Bahasa Arab Sebagai Bahasa Kedua) 
 Diploma in Teaching (Teaching English as a Second Language) 
 Diploma Perguruan (Pendidikan Islam)
 Diploma Perguruan (Pendidikan Awal Kanak-Kanak)
 Bachelor of Education (Hons) Teaching English as a Second Language (TESL) with Multimedia
 Sarjana Muda Pendidikan Islam Dengan Multimedia (Kepujian)
 Sarjana Muda Pendidikan Tahfiz Al-Quran & Al-Qiraat (Kepujian)
 Sarjana Muda Pendidikan Awal Kanak-Kanak (Kepujian)
 Sarjana Muda Pendidikan Bimbingan & Kaunseling (Kepujian)
 Sarjana Pendidikan (Pendidikan Islam)
 Sarjana Pendidikan (Pendidikan Bahasa)
 Sarjana Pendidikan (Kurikulum & Pedagogi)
 Sarjana Pendidikan (Pentadbiran Pendidikan)
 Sarjana Pendidikan (Teknologi Pendidikan)
 Doktor Falsafah (Pendidikan)

Fakulti Syariah & Undang-Undang
Fakulti Syariah & Undang-Undang 

 MOTO FAKULTI

Peneraju Profesionalisme Syariah (Leading Syariah Profesionalisme)

 VISI FAKULTI

Menjadi fakulti premier dalam menerajui bidang syariah dan perundangan berpegangkan prinsip iman, Islam dan ihsan bagi mendapatkan keredaan Allah.

 MISI FAKULTI

Mencapai kecemerlangan dalam urus tadbir, akademik, penyelidikan, perundingan dan sahsiah pelajar melalui penggunaan teknologi terkini dan perkhidmatan berkualiti berteraskan al-Quran dan al-Sunnah.

 MATLAMAT PENDIDIKAN FAKULTI

Membentuk daie, ulama dan umara melalui dasar pendidikan yang berteraskan integral knowledge dan berpaksikan tauhid untuk melahirkan generasi profesional yang seimbang bagi menghadapi cabaran zaman.

 OBJEKTIF FAKULTI

Berdasarkan keperluan semasa, kepentingan agama dan negara, Fakulti Syariah dan Undang-undang menetapkan objektif seperti berikut:

- Melahirkan graduan yang beriman, bertakwa, berintegriti, seimbang dan mahir dalam bidang syariah dan undang-undang serta berkebolehan mengaplikasikannya.

- Menyediakan graduan yang berkebolehan, beretika dan mampu menerokai sektor pentadbiran, perkhidmatan, perundangan, pengurusan dan pendidikan.

- Melahirkan ilmuan yang profesional, kritis dan mampu menyelesaikan isu-isu kontemporari berkaitan hukum Islam dan perundangan dalam masyarakat.

- Mengembang dan memajukan ilmu syariah dan undang-undang melalui aktiviti pengajaran, penyelidikan, penerbitan dan perundingan.

Mempunyai 2 buah jabatan, iaitu Jabatan Syariah, Jabatan Undang-Undang.

Program yang ditawarkan
 Diploma Pengajian Syariah
 Diploma Syariah & Perundangan Islam
 Sarjana Muda Syariah dengan Undang-Undang (Kepujian)
 Sarjana Muda Syariah dengan Muamalat (Kepujian)
 Sarjana Syariah (Pengurusan)
 Sarjana Syariah Undang-Undang

Pusat / Institut

Pusat Asasi 
Pusat Asasi KUIS ditubuhkan pada bulan Ogos 2008 bagi melaksanakan program-program di peringkat Kursus Asas dan bertujuan menyediakan calon untuk peringkat Ijazah Pertama di KUIS. Dengan kata lain, program-program yang ditawarkan di Pusat Asasi ini merupakan ‘feeder’ program kepada program Sarjana Muda yang ditawarkan di Fakulti Pengajian. Melalui program-program yang ditawarkan KUIS beriltizam untuk melahirkan pelajar-pelajar yang bakal menjadi pelajar cemerlang di peringkat ijazah pertama yang seterusnya menjadi graduan yang berkualiti, berketrampilan dan berdaya maju dalam bidang-bidang yang diceburi.

Program-program di peringkat pra-ijazah yang ditawarkan merupakan ‘feeder’ program kepada program sarjana muda KUIS. Ia memberi dan menambah peluang pengajian pra-universiti kepada Bumiputra Islam sebelum melangkah ke peringkat ijazah pertama. Di samping itu, ia adalah laluan singkat ke peringkat ijazah pertama di KUIS tanpa melalui program di peringkat diploma yang ditawarkan selama tiga tahun (atau enam semester). Justeru, pelajar lepasan SPM dari pelbagai jenis sekolah yang memperolehi pencapaian yang baik boleh dipertimbangkan untuk mengikuti program pengajian di peringkat asasi ini.

Mempunyai 3 buah Jabatan, iaitu Jabatan Pengajian Islam, Jabatan Pengurusan & Informasi, Jabatan Bahasa.

Program yang ditawarkan
 Asasi Pengajian Islam
 Asasi Pengurusan
 Asasi Teknologi Maklumat
 Asas Bahasa Arab
 Asasi Komunikasi
 Asasi Bahasa Inggeris

Pusat Pengajian Siswazah
Pusat Pengajian Siswazah (PPS) ditubuhkan pada akhir Disember 2006 yang dipertanggungjawabkan mentadbir dan mengurus serta mengkoordinasikan penawaran program akademik diperingkat ijazah tinggi (ijazah sarjana dan ijazah doktor falsafah).

Program yang ditawarkan 

FAKULTI PENGAJIAN PERADABAN ISLAM

- Sarjana Usuluddin & Pemikiran Islam

- Sarjana Usuluddin (Perbandingan Agama)

- Sarjana Pengajian Al-Hadis

- Sarjana Pengajian Al-Quran

- Sarjana Pengajian Ilmu Qiraat

- Sarjana Dakwah & Pembangunan Komuniti

- Sarjana Bahasa Arab untuk Tujuan Khusus

- Doktor Falsafah Islamiyyat

- Doktor Falsafah Pengajian Bahasa Arab

FAKULTI PENGURUSAN DAN MUAMALAH

- Sarjana Pentadbiran Perniagaan (Muamalah)

- Sarjana Pengurusan Sumber Manusia

- Sarjana Ekonomi

- Sarjana Kewangan Islam

- Sarjana Perakaunan

- Sarjana Komunikasi

- Doktor Falsafah Pengurusan

- Doktor Falsafah Perakaunan

FAKULTI SAINS DAN TEKNOLOGI MAKLUMAT

- Sarjana Teknologi Maklumat

- Sarjana Sains (Multimedia Kreatif)

- Doktor Falsafah Teknologi Maklumat

FAKULTI PENDIDIKAN

- Sarjana Pendidikan (Pendidikan Islam)

- Sarjana Pendidikan (Pendidikan Bahasa)

- Sarjana Pendidikan (Kurikulum & Pedagogi)

- Sarjana Pendidikan (Pentadbiran Pendidikan)

- Sarjana Pendidikan (Teknologi Pendidikan)

- Doktor Falsafah Pendidikan

FAKULTI SYARIAH DAN UNDANG-UNDANG

- Sarjana Syariah (Pengurusan)

- Sarjana Syariah Undang-Undang

KUISCELL Sdn. Bhd. 
KUISCELL Sdn. Bhd. ialah sebuah syarikat di bawah Selaras dengan keperluan untuk bersaing dengan institusi pengajian lain, dan keperluan untuk memenuhi daya saing global untuk mempunyai masyarakat berpengetahuan luas (k-masyarakat) dan ekonomi berasaskan pengetahuan (k-ekonomi), Kolej Universiti Islam Antarabangsa Selangor telah membina pusat pengajian jangka panjangnya yang tersendiri. Peranan pusat ini adalah untuk menyediakan perniagaan am untuk kolej dan untuk melahirkan modal insan yang mahir dan mampu untuk berdaya saing. Kedua-dua cita-cita akan dicapai melalui kursus-kursus yang dibangunkan untuk masyarakat awam serta pelajar-pelajar Kolej Universiti Islam Antarabangsa Selangor dalam usaha untuk menambah nilai kepada pengetahuan dan kemahiran yang diperolehi sebelum ini. Oleh itu, mereka boleh menyumbang kepada pembangunan syarikat mereka dan pembangunan peribadi mereka sendiri masa akan datang.

Program yang ditawarkan
 Sijil Senireka Grafik
 Sijil Asas Perakaunan
 Sijil Pendidikan Awal Kanak-kanak
 Sijil Profesional Mutawwif
 Kursus Pengajian Al-Quran Tajwid Tatbiqi
 Kursus Tadabbur Al-Quran (Tafsir)
 Kursus Intensif Bahasa Arab
 English Language Proficiency

Pusat Pengurusan Penyelidikan 
Pusat Pengurusan Penyelidikan telah ditubuhkan pada 1 Januari 2002 (ditubuhkan dengan nama Pusat Penyelidikan dan Pembangunan Akademik–PPPA).  Ketika itu objektif penubuhan PPP adalah untuk pembangunan di KUIS. 

Bermula tahun 2009, PPP mula menumpukan kepada pengurusan penyelidikan di KUIS. Dalam usaha untuk menggiatkan dan menyemarakkan budaya penyelidikan dan penerbitan di kalangan pensyarah, PPP telah menganjurkan beberapa siri latihan dalam bidang berkaitan khususnya kepada kakitangan adademik KUIS dengan menjemput panel-panel dan tokoh akademik berpengalaman daripada IPTA untuk berkongsi ilmu dan seterusnya memandu arah bagi menjamin kualiti penyelidikan KUIS diteruskan.

Institut Kajian Hadis Selangor 
Institut Kajian Hadis Selangor pada mulanya adalah satu institusi di bawah kerajaan negeri Selangor (MAIS-JAIS). Ia bermula dari hasrat kerajaan negeri untuk memenuhi keperluan masyarakat bagi mendapatkan sumber pendidikan dan kesedaran tentang peri pentingnya Hadis dalam praktik kehidupan sehari-hari individu Muslim amnya.

Idea penubuhan institusi ini tercetus secara rasminya pada 26 Mac, 2006 apabila Ahli Lembaga Pengarah Kolej Universiti Islam Antarabangsa Selangor (KUIS) meminta supaya satu pusat kajian al-Hadis ditubuhkan dalam satu mesyuarat agung. Seterusnya, majlis Mesyuarat Kerajaan Negeri yang ke-21 telah meluluskan syor penubuhan Institut Kajian Hadis Selangor pada 4 Julai, 2007.

Pusat Pengajian Teras
Pusat Pengajian Teras ditubuhkan adalah bertujuan untuk mengendalikan kursus-kursus wajib MQA dan wajib universiti dengan lebih sistematik. Selain itu, peranan PPT juga adalah untuk merealisasikan pentafsiran adab dalam dunia pendidikan dan kehidupan insan sejajar dengan Dasar Ta’dib KUIS melalui matapelajaran-matapelajaran teras yang telah dibangunkan. Sesuai dengan hasrat untuk membentuk pelajar KUIS yang kompeten, memahami syahadah dan mencapai  tahap  ‘Abidin, Zuhhad dan ‘Arifin dalam erti kata sebenar serta mencapai tahap kecintaan kepada Allah SWT, PPT berperanan penting dalam menyediakan ‘kanvas kuning’ (Islam as Core) sebagai asas pendidikan, sebelum dicorakkan dengan ‘kanvas biru’ (Core Competency) oleh fakulti masing-masing. 
 
 Umumnya PPT menawarkan kursus-kursus bertaraf Wajib MQA, seperti yang ditetapkan oleh MQA bagi seluruh IPTS, Wajib Univeriti, iaitu matapelajaran yang wajib diambil oleh semua pelajar KUIS dan Elektif yang merupakan matapelajaran pilihan kepada pelajar seperti yang ditawarkan oleh PPT. Struktur pengajian semua program di setiap  fakulti perlu disusun semula selaras dengan garis panduan baru yang dikeluarkan oleh MQA dan matapelajaran teras universiti yang dicadangkan oleh PPT, selari dengan pelan Transformation of KUIS.  Justeru itu PPT berperanan utama dalam memastikan KUIS menjadi Institusi Pengajian Tinggi Islam dalam erti kata yang sebenar dan menjadikan insan KUIS sebagai insan Ta’dibi. 

Mempunyai 3 buah jabatan, iaitu Jabatan Kenegaraan & Pengajian Ketamadunan, Jabatan
Kefahaman dan Pemikiran Islam, Jabatan Bahasa dan Pembangunan Insan.

Pencapaian & Pengiktirafan
 Status Koridor Raya Multimedia (Multimedia Super Corridor - MSC) (26 Disember 2007)
 The Malaysia Book of Records - Menanam Pokok Bunga Raya Terbanyak Dalam Masa 50 Saat (03 Ogos 2007)
 Persijilan MS ISO 9001:2000 (Sejak 2003)
 Anugerah Akreditasi LAN (Kini MQA) Terbanyak (09 Jun 2003)
 Penaiktarafan sebagai Kolej Universiti (Disember 2004)
 Anugerah Kualiti YAB Dato' Menteri Besar Selangor, Tempat Ke 3 (2005)

Rujukan

Pautan luar 
 Laman web rasmi

Universiti dan kolej Islam di Malaysia
Penubuhan 1995 di Malaysia
Universiti swasta di Malaysia
Universiti dan kolej di Selangor